6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 454 της 24/28 Ιουν. 1974 (ΦΕΚ Α΄ 179) Περί συστάσεως θέσεων διοικητικού και υπηρετικού προσωπικού επί συμβάσει ιδιωτικού δικαίου ωρισμένου χρόνου παρά τω Πανεπιστημίω Θράκης. Έχοντες υπ’ όψει: 1)Τας και των άρθρων: α)7 (παρ. 3 και 4) του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην», β)40 (παρ. 7) και 41 (παρ. 2) του Ν.Δ. 175/1973 «περί Υπουργικού Συμβουλίου και Υπουργείων εν συνδυασμώ προς το άρθρ. 3 του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας», ΦΕΚ 2/74 τεύχ. Α΄, 2)την υπ’ αριθ. 1333/19.1.1974 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 51/Β΄), 3)την γνώμην της Διοικούσης Επιτροπής του Πανεπιστημίου Θράκης (συνεδρία 21.2.1974) και 4) την υπ’αριθ. 312/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-1.Συνιστώνται παρά τω Πανεπιστημίω Θράκης και προς κάλυψιν των αναγκών της Διοικούσης Επιτροπής αυτού, αι κάτωθι θέσεις προσωπικού. Μία θέσις Γραμματέως. Μία θέσις Λογιστού. 2 θέσεις Δακτυλογράφων. 2 θέσεις Γραφέων. Μία θέσις Κλητήρος. Μία θέσις Καθαρίστριας. 2.Αι ανωτέρω θέσεις πληρούνται δια προσώπων προσλαμβανομένων δι’ αποφάσεως της Διοικούσης Επιτροπής αυτού, εφ’ ωρισμένον χρονικόν διάστημα ή κατ’ ανώτατον όριον δια χρόνον ίσον προς τον χρόνον λειτουργίας της Διοικούσης Επιτροπής. 3.Αι αποδοχαί των ανωτέρω προσλαμβανομένων υπαλλήλων ορίζονται συμφώνως προς τας διατάξεις της παρ. 6 του άρθρ. 4 του Ν.Δ. 87/1973, δεν δύνανται δε εν πάση περιπτώσει και αναλόγως της θέσεως να υπερβούν το ποσόν των 10.000 δραχ. ούτε να είναι κατώτεραι των 4.500 δραχ. δι’ έκαστον υπάλληλον. 